o
Derek Prince
Naiset seurakunnassa
Ohjelma 2
Jeesus sanoi: "Ettekö ole lukeneet, että alussa?"
Hepreaksi 1. Mooseksen kirja on juuri "Alussa".
Jeesus viittasi tieten tahtoen 1. Mos:n luomiskertomukseen
ja Hän sanoi: "Tämä on lähtökohta ja tarkoitus".
Myös Paavali, puhuessaan perhesuhteista
ja erityisesti aviomiehistä ja vaimoista,
pohjaa sanansa ikuiseen jumalsuhteeseen.
1 Kor 11:2, ensin jae 3:
"Teidän tulee kuitenkin tietää, että jokaisen miehen pää on Kristus,
naisen (vaimon) pää on mies ja Kristuksen pää on Jumala."
Paavali meni vielä enemmän taaksepäin kuin Jeesus.
Sanomassaan hän otti esiin ikuisen jumalsuhteen
alkaen Jumalasta, Isästä,
Kristuksen, Pojan, kautta mieheen ja vaimoon.
Tätä ketjua ei pysty mikään kulttuuri muuttamaan.
Suhdeketju on ikuinen ja muuttumaton.
On naurettavaa väittää, että muutos johtuisi kulttuurista.
Ihmiset sanovat: "Se on kulttuurisidonnainen juttu".
Kun analysoidaan maailman kulttuureja, ne pohjautuvat
demonisiin menoihin ja taikauskoon.
Miten me voisimme vedota demoniseen malliin,
kun kerran elämme Kristuksessa?
Haluan elää sen mallin mukaan, joka oli jo alussa.
Siitä on alettava, jos haluamme, että elämämme perusta on
järkevä, kestävä ja luotettava.
Otan esiin miehen ja naisen luomisen, 1 Mos 1:26-27:
"Jumala sanoi: 'Tehkäämme ihminen,
tehkäämme hänet kuvaksemme
(tehkäämme-muoto tarkoittaa Isää, Poikaa ja PyhääHenkeä),
ja hallitkoon hän meren kaloja, taivaan lintuja, karjaeläimiä,
maata ja kaikkia pikkueläimiä, joita maan päällä liikkuu.
Ja Jumala loi ihmisen kuvakseen, Jumalan kuvaksi Hän hänet loi,
mieheksi ja naiseksi Hän loi heidät."
Tämä on kertomus ihmiskunnan alkuperäisestä luomisesta,
miehen ja naisen luomisesta ja heidät luotiin noudattamaan sääntöjä.
Emme tunne tarkalleen heidän suhdettaan, mutta alun perin
miehen ja naisen tuli hallita Jumalan luomaa maailmaa.
Sitten kerrotaan syy miksi nainen luotiin.
Miehenä tiedän, että nainen on mysteeri.
Useimmat miehet lienevät samaa mieltä.
Naisen luominen on Raamatun kiehtovia mysteereitä. 1 Mos 2:18:
"Herra Jumala sanoi: 'Ei ole hyvä ihmisen olla yksinään.
Minä teen hänelle kumppanin
("täydentämään häntä" olisi hyvä käännös),
joka sopii hänen avukseen' ".
Tämä oli ensimmäinen kerta luomisessa,
kun jokin ei ollut hyvää. Siihen asti kaikki oli ollut hyvää.
Mutta Aatami ilman kumppania ei olut hyvää.
Mies tarvitsi avukseen kumppanin, joka täydensi häntä.
Miten Jumala teki kumppanin? Tämä on mahtava jae:
"Sitten Herra Jumala vaivutti Aatamin syvään uneen ja
otti hänen nukkuessaan yhden hänen kylkiluistaan ja
täytti kohdan lihalla. Herra Jumala teki tästä
kylkiluusta naisen (hepreaksi 'Hän rakensi siitä naisen')."
Miten jumala teki sen? Ei aavistustakaan. Se on mysteeri.
Tiedämme, että näin tapahtui, kun näemme tuotoksen.
Olen ollut aviossa 48 vuotta.
30 vuotta ensimmäisen ja 18 toisen vaimoni kanssa.
Olen oppinut näkemään, että nainen on mysteeri.
Hän ratkaisee monia ongelmiani. Mutta nainen on ihana mysteeri.
En ole koskaan ollut naistenvihaaja.
Tiedän vain, että olen tekemissisä jonkin sellaisen kanssa,
jota en täysin ymmärrä.
Mikä oli naisen rooli? Nyt tulemme asian ytimeen.
Mitä nainen luotiin tekemään? Yhdellä sanalla: auttamaan.
Se on avain, joka avaa ymmärtämään naisen tarkoituksen.
Naisen tehtävä on auttaa.
Nykyajattelussa tähän liittyy ennakkoluuloja.
Siinäpä se. Meidät, naiset, pannaan alakastiin.
Me olemme vain avustajia."
Kerron tästä jotain rohkaisevaa. Joh 16:7, Jeesus kutsuu
Pyhää Henkeä Auttajaksi (suom. Puolustaja).
Te naiset olette saaneet saman arvonimen kuin Pyhä Henki.
Luuletteko, että Pyhä Henki kokee Auttajana arvonalennusta
verrattuna Isään ja Poikaan? Tunteeko Jeesus alemmuutta
Isää kohtaan koska Hän on Poika?
Jumala sanoi Jeesuksesta Hänen toimiessaan maan päällä:
"Katso, Minun Palvelijani, johon olen mieltynyt".
Luuletteko, että Jeesus tuntee itsensä vähäpätöiseksi
siksi, että Hän on Isän Palvelija? Me olemme ymmärtäneet
asian täysin väärin, mikä on johtanut moniin ongelmiin,
koska kuvittelemme, että on alentavaa olla palvelija. Eihän se niin ole.
Jeesus on Isän palvelija ja Pyhä Henki on Isän ja Pojan palvelija.
Tärkeintä on löytää oma tehtävä ja täyttää se.
Älä kiistele Jumalan kanssa. Hän loi sinut mieheksi tai naiseksi,
valkoiseksi tai mustaksi tai jonkin muun väriseksi.
Sellainen olet, joten tee parhaasi. Älä taistele äläkä väitä vastaan.
Minulla on ystävä, veli Herrassa, syntyjään Algerian muslimi,
joka kohtasi Jeesuksen dramaattisella tavalla ja
hänestä tuli Jeesukseen uskova.
Muslimitaustastaan johtuen hän alkoi väitellä Jumalan kanssa tavasta,
jolla Jumala oli valinnut juutalaiset ja suosiosta,
jota Jumala osoitti juutalaisille. Miksi teit heille niin ja miksi noin?
Lopulta Jumala sanoi hänelle, että juutalaiset eivät ole sinun ongelmasi.
He ovat Minun ongelmani.
Sanon samoin teille naiset. Miehet eivät ole teidän ongelmanne.
He ovat Jumalan ongelma. Hän ei muutu. Hän on ylivertainen.
Voitte väittää vastaan, vedota Häneen,
olla Hänelle vihainen, mutta Hän ei muutu.
Kiitos Jumalan, sillä Hän on täydellinen.
Maailmanmeno on syntiin- lankeemuksen seurausta.
Emme tiedä millaista elämä olisi, ellei ihminen olisi langennut.
Mutta me elämme langenneessa maailmassa.
On mahtavaa, että Kristus on vapahtanut meidät kirouksesta,
joka tuli päällemme Mooseksen lain rikkomisen tähden.
Haluan lukea siitä erään suosikkiraamatunkohdan.
Gal 3:13:
"Kristus on lunastanut meidät vapaiksi lain kirouksesta
tulemalla itse kirotuksi meidän sijastamme ..."
Kristus on siis lunastanut meidät lain kirouksesta eli
siitä, että olemme rikkoneet Mooseksen lain.
Jos haluat tietää, millaisia kiroukset ovat,
niin lue 5 Mos 28:n 54 viimeistä jaetta.
Niissä on luettelo monenlaisista kirouksista,
jotka lankeavat lain rikkomisesta.
Kiitos Jumalan, ristillä Jeesus itse tuli kirotuksi,
jotta meidät vapautettaisiin kaikista noista kirouksista.
Emme kuitenkaan ole vapaita siitä kirouksesta,
joka on syntiin lankeemuksen seurausta. Se kirous on yhä voimassa.
Katsotaanpa mikä lankeemuksen kirous on,
niin näette, että se on yhä voimassa.
1 Mos 3:16, Jumala sanoi:
"Naiselle Hän sanoi: -Minä teen suuriksi sinun raskautesi vaivat,
ja kivulla sinä olet synnyttävä lapsesi."
Tiedän, että on teorioita kivuttomasta synnytyksestä.
Useimmat äidit tietävät, että teoriat ovat teorioita,
koska Herra sanoi, että synnytys on kivuliasta
niin kauan kunnes kirous poistuu. Vielä sitä ei ole poistettu.
Sitten Jumala sanoi Aatamille: "Olkoon maa sinun takiasi kirottu.
Kovalla työllä sinun on hankittava siitä elantosi niin kauan kuin elät.
Maa kasvaa sinulle orjantappuraa ja ohdaketta."
Niin kauan kuin pellossa kasvaa orjantappuraa ja ohdaketta
kirousta ei ole kumottu. Se kyllä kumotaan, mutta ei vielä.
Näin Jumala on päättänyt luomisen yhteydessä.
Emme tosiaankaan tiedä, millainen miehen ja naisen suhde
oli ennen lankeemusta. Sitä ei taida saada millään selville.
Mutta me tiedämme millainen suhde on lankeemuksen jälkeen.
1 Mos 3:16. Luen sen uudelleen:
"Minä teen suuriksi sinun raskautesi vaivat,
ja kivulla sinä olet synnyttävä lapsesi.
Kuitenkin tunnet halua mieheesi, ja hän pitää sinua vallassaan."
Puhuin siitä, että synnytys on kivuliasta. Sitten sanotaan:
"Kuitenkin tunnet halua mieheesi."
Ajattelen, että se on pikemminkin joka naisen halua saada lapsia,
mikä ei aina toteudu, kuin seksuaalista halua.
Halun voi vääntää homoseksuaaliseksi,
mutta kukaan ei ole toistaiseksi keksinyt
miten nainen voi saada lapsia ilman että mies on jotenkin mukana.
Niinpä naisen halu saada lapsia edellyttää,
että hän on riippuvainen miehestä.
En usko että tämä koskaan muuttuu.
Sitten Jumala sanoo jotain sellaista mikä saa jotkut vihastumaan:
"Ja hän (mies) pitää sinua (vaimo) vallassaan."
Selitän tätä tosin vajavaisella hepreantaidollani.
Sana "vallassa" ei täysin täsmää heprean kanssa.
Olla jonkun vallassa tarkoittaa olla jonkun alaisena ja herruudessa.
Ainakin joidenkin mielestä. Mutta heprean sana tässä kohtaa on hyvin
monikäyttöinen eikä se tarkoita olemista jonkun vallassa.
Siitä heprean sanasta, joka on käännetty "pitää sinua vallassaan"
on johdettu sana "hallitus".
Nykyhepreaksi pääministeri on "hallituksen pää"
Niinpä "pitää vallassa" liittyy läheisesti päällikkyyteen.
Jae voidaan kääntää "mies on sinun johtajasi,
hallitsijasi, päällikkösi ja suojelijasi"
Sanalla on siis monia muita vivahteita
kuin miltä käännös äkkipäätään kuulostaa.
Mielestäni naiset todella tarvitsevat suojelijoita.
Ne naiset, jotka ovat toista mieltä, tarvitsevat suojelijaa eniten.
Minulla on juuri tuollainen mielikuva sen perusteella mitä olen kokenut
ihmiselämän hirvittävästä heikkoudesta.
Haluan kaiken mahdollisen suojelun.
Haluan suojella vaimoani kaikin voimin
joskaan en aina toimi niin hyvin kuin pitäisi, mutta yritän.
Arvoisat naiset! Te tarvitsette suojelua.
Näin on, vaikka se ei kovin imartele, mutta te tarvitsette suojelua.
Me kaikki tarvitsemme sitä. Minäkin.
Raamatussa suojelu tarkoittaa auktoriteetin alaisuutta.
Minä olen mies auktoriteetin alla.
Kun olen täällä Fort Lauderdalessa
olen tämän seurakunnan vanhimmiston alainen.
Jerusalemissa olemme seura- kuntamme kirkkoherran alaisia.
USA:ssa olemme vielä vastuussa kirkkohallitukselle.
On myös kansainvälinen neuvosto, jolle olemme vastuussa.
Niinpä olen monen auktoriteetin alla.
Olen siitä kiitollinen. En pane hanttiin.
Ei se tee minusta alempiarvoista. Se antaa turvallisuuden tunnetta.
Minä vapisen, kun näen kristittyjen vastustavan Jumalan auktoriteettia.
Sellainen vastustus johtaa tuhoon, hyvät veljet ja sisaret.
Tämä on peruskuva miehen ja naisen suhteesta.
Kun Raamattu tuo esiin jonkin tärkeän asian,
sen perusajatukset ovat yleensä heti tekstin alussa.
Näin on tässäkin tapauksessa.
"Mies hallitsee sinua, hän on johtaja ja pää."
Seuraavaksi puhun tulkinnasta.
Se, mitä olen tähän mennessä sanonut,
on selkeäsi Raamatun totuutta. Mutta nyt esitän omia tulkintojani
muutamista Raamatun tärkeistä kohdista. Olen tosissani.
Olen tutkinut ja mietiskellyt ja rukoillut paljon näitä asioita.
Nämä ovat siis tulkintojani. Voitte olla eri mieltä ja
päästä silti taivaaseen kunhan vain rakastatte minua.
Otan esiin erään eron miehen ja naisen välillä
vaikka eroja on paljon. Puhun nyt asiasta,
jota kutsun hallitusvallaksi ja hallitsemiseksi.
Käytän sanaa "hallitseminen", koska se lienee selkeintä.
Jumalan Sanassa ja kaikessa muussakin,
mutta rajaan sanomani nyt koskemaan Jumalan Sanaa,
hallitsemisen auktoriteetti edellyttää laajaa käsitystä
Jumalan lunastussuunnitelmasta ja sen pääkohdista.
On mielenkiintoista, että Jak 3:1:tä lainataan harvoin
karismaattisessa liikkeessä, mutta kyllä se on yhä Raamatussa:
Jak 3:1:
"Veljeni, kovin monien teistä ei pidä ryhtyä opettajiksi, sillä te tiedätte,
että meidät opettajat tullaan tuomitsemaan muita ankarammin."
Se on tärkeä sanoma. Monet haluavat opettajiksi,
mutta he ovat unohtaneet tuon jakeen.
Miksi meitä ei kehoteta ryhtymään opettajiksi?
Koska vastuu on niin suuri ja vastaat Jumalalle siitä mitä opetat.
Nyt te sanotte: "Veli Prince, etkö ole opettaja?" "Olen. Tiedättekö miksi?
Koska Jumala kutsui minut ääneen sanoen opettajaksi.
Kauan sitten, kun jotkut teistä eivät olleet vielä syntyneetkään,
1944 lähellä Haifaa Israelissa, Jumala puhui minulle näin:
"Olen kutsunut sinut opettamaan monille Raamattua totuudessa
ja uskossa ja rakkaudessa Kristuksessa Jeesuksessa."
Jos olisin ymmärtänyt kuinka monille "monille" tarkoittaa,
en olisi voinut aloittaa työtäni lainkaan,
koska tuolloin kommunikointi ei ollut niin kehittynyttä kuin nyt.
En halua kehuskella, mutta opetan miljoonia ihmisiä lähes päivittäin
eri medioiden avulla - julkaisut, radio, TV,
videot ja julistustilaisuudet.
Olen siis opettaja. Olenko hyvä vai huono opettaja, sen päättää Jumala.
Tiedän, että olen vastuussa Jumalalle.
Älä suunnittele tulla opettajaksi ellei Jumala ole kutsunut sinua opettajaksi.
Luulen, että miesten ja naisten ajattelutavassa on eroja.
Siksi on tyyppejä, jotka ovat kelvollisia opettajiksi
ja jotka eivät ole.
Voitte kyseenalaistaa tämän,
mutta miesten ja naisten ajattelu toimii eri tavoin.
Miehet ovat hyviä käsittämään kokonaisuuksia ja naiset yksityiskohtia.
En pystyisi käsittelemään kaikkia niitä yksityiskohtia,
joita vaimoni käsittelee päivittäin. Olisin raunio, mutta vaimo osaa.
Hän on mahtava nainen, mutta olen huomannut, että naiset
ovat hyviä yksityiskohdissa.
En väitä, että se olisi ainoa asia, jossa naiset ovat hyviä.
Naiset voivat vaihtaa vauvan vaippoja ja lämmittää maitopulloa
ja tehdä muita asioita yhtä aikaa. Minä en siihen pystyisi.
Minusta tulisi raunio, jos yrittäisin sellaista.
Tietääkseni naiset eivät ole säveltäneet oopperoita tai sinfonioita
tai kehitelleet matemaattisia tai filosofisia systeemeitä.
Historiassa ei ole mainintoja tällaisista,
koska naiset eivät ole näillä aloilla olleet lahjakkaita.
Kun on koottava palasista kokonaisuus,
niin naisen ajattelu ei toimi niin. Mutta kun vaimo astuu huoneeseen
ja näkee, että jokin ei ole paikallaan, hän huomaa sen
kymmenen kertaa pikemmin kuin mies,
koska nainen on luotu käsittelemään yksityiskohtia.
Me tarvitsemme molempia.
Minä tarvitsen naista ja nainen minua.
Kyse ei ole kilpailusta eikä siitä kumpi on alempi ja kumpi ylempi.
Totuus on, että olemme erilaisia. Miksi olemme erilaisia?
Koska Jumala loi meidät erilaisiksi eikä se muuksi muutu.
Voimme vastustaa sitä ja kiistellä siitä, mutta se ei muutu.
Jumalalla on viimeinen sana.
Mahdatteko olla samaa mieltä siitä, mitä sanon seuraavaksi.
Jumala on aina oikeassa! Hän ei tee koskaan virheitä!
Voitteko sanoa sen koko sydämestänne?
Jumala on aina oikeassa! Hän ei tee koskaan virheitä!
Aamen. Jos tämä on kallossanne, niin olette ymmärtäneet paljon.
Seuraavaksi puhun ehkä kiistanalaisesta aiheesta:
Julistustehtävistä, jotka ovat naisille joko avoinna tai suljettuja,
joko naimattomille tai naimisissa oleville.
Kirkoissa on esillä kysymys pitäisikö naisia vihkiä papeiksi.
Kysymys on epämääräinen.
Vastaan näin: Naisia vihitään papeiksi tekemään mitä?
En pidä kovin tärkeänä kirkon pappisvihkimysseremonioita.
Jeesus sanoi : "Minä olen valinnut teidät ja kutsunut teidät.
Te olette Minun." Tämä on tärkeintä.
En vastusta vihkimisseremonioita, mutta se on toisarvoista
verrattuna siihen, kun Jumala ottaa käyttöönsä.
Jos minulta kysytään pitäisikö naisia vihkiä papeiksi,
niin vastaan siihen "tekemään mitä"?
Tekemään noita asioita mutta ei näitä.
Anteeksi, mutta nyt pitää niistää nenää kesken kaiken.
Ruth, joka osaa yksityiskohdat, sanoo, että minun pitäisi
niistää nenäni eikä pyyhkiä sitä.
Käyn nyt läpi neljä UT:ssa mainittua tehtävää ja
selitän lyhyesti mitkä niistä ovat avoimia naisille ja mitkä eivät,
muistaen, että naiset eivät kelpaa hallitsemaan.
Britanniassa on raamatunopettaja David Pawson,
ehkä tunnettekin hänet. Emme ole läheisiä,
mutta ystäviä kumminkin. Hän on kirjoittanut kirjan
"Johtajuus on miesten". Minusta asia on näin.
Hän ei ole suosittu tietyissä piireissä,
mutta mielestäni hän sanoi totuuden.
Mitä tulee hallintovaltaan, se ei mielestäni ole
normaalisti avoinna naisille. Katsokaamme Rom 12:6-8.
Siinä on luettelo erilaisista tehtävistä.
"Meillä on saamamme armon mukaan erilaisia armolahjoja.
Se, jolla on profetoimisen lahja, käyttäköön sitä sen mukaan
kuin hänellä on uskoa. Tai palvelutehtävä, opettaminen,
rohkaiseminen, antaminen, johtaminen tai köyhien auttaminen.
Paavali mainitsee nämä seitsemän tehtävää.
Mielestäni viisi niistä sopii naisille: Profetoiminen,
palveleminen, rohkaiseminen, antaminen ja köyhien auttaminen.
Loput kaksi eivät tavallisesti ole naisten tehtäviä
eli opettaminen ja johtaminen.
Kun puhun opettamisesta, tarkoitan seurakunnan hallinnollista
tai johtamistehtävää.
Ellei käsite ole selvä, syntyy epätietoisuutta.
1 Kor 11:5, Paavali sanoo:
"Nainen, joka rukoilee tai profetoi avopäin, häpäisee päänsä ..."
Lykätkäämme kysymystä pään peittämisestä tuonnemmaksi
ja todetkaamme, että naisen sopii rukoilla ja profetoida
kunhan hän täyttää vaatimukset. Niinpä nuo kaksi tehtävää,
rukoileminen ja profetoiminen, ovat naisille avoimia.
1 Kor 12:28-30 antaa pitkän tehtäväluettelon.
"Jumala on seurakunnassaan asettanut ensinnäkin
jotkut apostoleiksi, toiseksi jotkut profeetoiksi ja vielä jotkut opettajiksi.
Muutamilla on voima tehdä ihmeitä, toisilla parantamisen lahja,
toisilla kyky auttaa muita, toimia johtajana tai puhua kielillä.
Eivät kai kaikki ole apostoleja? Tai profeettoja? Tai opettajia?
Tai ihmeiden tekijöitä? Eihän kaikilla ole parantamisen lahjaa?
Eiväthän kaikki puhu kielillä ja tulkitse tällaista puhetta?"
Jos tarkastelette luetteloa, niin siinä on naisille sopivia tehtäviä.
Profetoiminen, ihmeiden tekeminen, parantaminen, auttaminen,
johtaminen, kielillä puhuminen ja tulkitseminen.
Siinä on kuusi tehtävää. Sen sijaan normaalisti
apostolin ja opettajan tehtävät eivät ole naisten.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä